b'\n_START_ARTICLE_\nTiroteig a l\'escola secund\xc3\xa0ria Stoneman Douglas de Parkland\n_START_SECTION_\nTiroteig\n_START_PARAGRAPH_\nEl tiroteig va tenir lloc durant la tarda del 14 de febrer del 2018, a l\'Escola Secund\xc3\xa0ria Marjory Stoneman Douglas a Parkland, Florida. Aproximadament a les 2:40 pm EST, prop de l\'hora de sortida, el personal i els estudiants van sentir trets i es va promulgar un tancament de "codi vermell".  El tirador va activar una alarma contra incendis mentre portava una careta antig\xc3\xa0s i llan\xc3\xa7ava diverses granades de fum.   Estava armat amb un rifle AR-15 calibre .223 i diversos carregadors.  Despr\xc3\xa9s d\'entrar a l\'edifici disparant indiscriminadament, va fugir barrejant-se amb els estudiants que fugien de l\'escola abans de ser rastrejat pels enregistraments de les c\xc3\xa0meres de seguretat de l\'escola i arrestat sense incidents una hora m\xc3\xa9s tard a les rodalies de Coral Springs, Florida. Un funcionari del govern dels Estats Units va indicar que el rifle utilitzat en el tiroteig va ser comprat legalment despr\xc3\xa9s de passar una verificaci\xc3\xb3 d\'antecedents. _NEWLINE_Aquest incident fou el tiroteig m\xc3\xa9s sagnant a una escola secund\xc3\xa0ria nord-americana, superant la Massacre de Columbine de 1999. \xc3\x89s el tercer tiroteig escolar m\xc3\xa9s mort\xc3\xadfer dels Estats Units, despr\xc3\xa9s de la Massacre de l\'Escola Prim\xc3\xa0ria de Sandy Hook de 2012 (que es va cobrar 27 vides) i el Tiroteig de Virginia Tech de l\'any 2007 (que es va cobrar 32 vides). A part d\'aix\xc3\xb3, la massacre va oc\xc3\xb3rrer en el des\xc3\xa8 aniversari del Tiroteig de la Universitat del Nord d\'Illinois del 2008, que es va cobrar cinc vides.\n_START_SECTION_\nPresumpte autor\n_START_PARAGRAPH_\nEl tirador va ser identificat com Nikolas Cruz, un ex alumne de l\'escola de 19 anys. El seu antic professor de matem\xc3\xa0tiques va dir que un correu electr\xc3\xb2nic de l\'administraci\xc3\xb3 de l\'escola havia circulat entre els mestres, advertint que Cruz havia amena\xc3\xa7at a altres estudiants, fet que va originar que li fos prohibit portar una motxilla al campus. M\xc3\xa9s tard va ser expulsat per barallar-se amb l\'actual company de la seva ex-novia. _NEWLINE_Cruz va ser membre del Cos d\'Entrenament per a Oficials de Reserva Junior (JROTC, sigles en angl\xc3\xa8s),que li va atorgar diverses vegades un excel\xc2\xb7lent rendiment acad\xc3\xa8mic. Tamb\xc3\xa9 va ser membre del grup supremacista blanc de Republic of Florida, segons el l\xc3\xadder del grup. Un excompany de classe va dir que Cruz tenia molts problemes de maneig de la ira i bromejava sovint sobre les armes de foc i la viol\xc3\xa8ncia relacionada amb elles. Un altre el va descriure com a "s\xc3\xbaper estressat tot el temps, parlant sempre sobre armes i intentant ocultar la seva cara". Un estudiant va dir: "Crec que tots tenien al cap que si alg\xc3\xba ho havia de fer (un tiroteig a  l\'institut), havia de ser ell". Un altre company de classe el va descriure com un solitari sense gaires amics, dient: "Em va explicar com va ser expulsat de dues escoles privades. Va ser retingut dues vegades. Tenia aspiracions d\'unir-se a l\'ex\xc3\xa8rcit. Gaudia de la cacera ". Cruz tamb\xc3\xa9 es vanava de matar animals. Els coneguts de la fam\xc3\xadlia van declarar que en una ocasi\xc3\xb3 la mare de Cruz va cridar a la policia a casa per tractar de "fer-lo entrar en ra\xc3\xb3"._NEWLINE_L\'agutzil Scott Israel del comtat de Broward va descriure els perfils i comptes del sospit\xc3\xb3s a les xarxes socials, com "molt, molt inquietants". Els perfils contenien nombroses fotos i publicacions del sospit\xc3\xb3s amb una varietat d\'armes, incloent ganivets llargs, una escopeta, una pistola i una pistola BB. Els v\xc3\xaddeos pujats a YouTube del sospit\xc3\xb3s inclo\xc3\xafen amenaces violentes, com "Vull morir matant a milions de persones". El sospit\xc3\xb3s va deixar un comentari en el v\xc3\xaddeo de YouTube d\'un altre usuari al setembre de 2017 dient: "Vull ser un tirador d\'escola professional " cosa que va fer que l\'usuari inform\xc3\xa9s  sobre Cruz al FBI._NEWLINE_Nikolas va ser adoptat en n\xc3\xa9ixer, per Lynda Cruz i el seu esp\xc3\xb2s, que va morir durant la inf\xc3\xa0ncia de Nikolas d\'un atac de cor. La seva mare adoptiva va morir l\'1 de novembre de 2017 a causa d\'una grip que es va complicar en pneum\xc3\xb2nia. Des de llavors Cruz havia estat vivint amb parents i amics. El jove havia estat rebent assist\xc3\xa8ncia per la seva salut mental per\xc3\xb2 va deixar d\'anar-hi. _NEWLINE_Cruz ha estat acusat de disset c\xc3\xa0rrecs d\'assassinat premeditat. Una audi\xc3\xa8ncia inicial es va obrir el dijous 15 de febrer de 2018. En el cas de ser declarat culpable durant el judici, es podria enfrontar a la pena de mort.\n_START_SECTION_\nSeq\xc3\xbceles\n_START_PARAGRAPH_\nEls primers a respondre van establir una carpa de triatge en l\'exterior de l\'escola. El districte escolar va proporcionar assist\xc3\xa8ncia psicol\xc3\xb2gica als estudiants i les seves fam\xc3\xadlies. A part d\'aix\xc3\xb3, la procuradora general de Florida, Pam Bondi, va dir que els costos dels funerals i l\'assessorament serien coberts per l\'estat._NEWLINE_El president Donald Trump i el governador de Florida Rick Scott van ser informats sobre el tiroteig. Trump va oferir les seves oracions i condolences a les fam\xc3\xadlies de les v\xc3\xadctimes, escrivint que "cap nen, mestre o cap altra persona hauria de sentir-se insegur a una escola nord-americana". Scott va ordenar que les banderes dels edificis estatals onegessin a mitja asta. Els districtes escolars de diverses zones de Florida i Virg\xc3\xadnia van augmentar les mesures de seguretat el 15 de febrer en resposta al tiroteig de Parkland.'